NER พุ่งเฉียด 7% โบรกฯ อัพเป้าใหม่ 7 บ. รับกำไรโตกระฉูด-ปันผลแจ่ม
NER พุ่งเฉียด 7% โบรกฯ อัพเป้าใหม่ 7 บ. รับกำไรโตกระฉูด-ปันผลแจ่ม ล่าสุดอยู่ที่ 5.45 บาท บวก 0.35 บาท หรือ 6.86% มูลค่าซื้อขาย 402.51 ล้านบาท
NER พุ่งเฉียด 7% โบรกฯ อัพเป้าใหม่ 7 บ. รับกำไรโตกระฉูด-ปันผลแจ่ม ล่าสุดอยู่ที่ 5.45 บาท บวก 0.35 บาท หรือ 6.86% มูลค่าซื้อขาย 402.51 ล้านบาท
19 ก.พ. 2564

ผู้สื่อข่าวรายงานว่า บริษัท นอร์ทอีส รับเบอร์ จำกัด (มหาชน) หรือ NER ล่าสุด ณ เวลา 10.08 น. อยู่ที่ 5.45 บาท บวก 0.35 บาท หรือ 6.86% สูงสุดที่ 5.50 บาท ต่ำสุดที่ 5.30 บาท ด้วยมูลค่าซื้อขาย 402.51 ล้านบาท

ทั้งนี้ ราคาหุ้น NER ปรับตัวขึ้น ตอบรับประเด็นรายงานผลการดำเนินงานปี 2563 มีกำไรเติบโตขึ้นอย่างโดดเด่น และเตรียมจ่ายเงินปันผลอีกด้วย
โดย บล.เคทีบีเอสที ระบุในบทวิเคราะห์ แนะนำ “ซื้อ” NER และปรับเป้าขึ้นเป็น 7 บาท โดยมีมุมมองเป็นบวกมากขึ้นจาก Analysts meeting โดยมีประเด็นสำคัญดังนี้ 1) กำไรสุทธิไตรมาส 4/63 ที่ 422 ล้านบาท (เพิ่มขึ้น 240% เมื่อเทียบจากปีก่อน และ 177% เมื่อเทียบจากไตรมาสก่อน) มากกว่าที่ตลาดคาดจาก ปริมาณการขายที่เติบโต 55% เมื่อเทียบจากปีก่อน และ 18% เมื่อเทียบจากไตรมาสก่อน) และ GPM อยู่ที่ 9.3% เพิ่มขึ้น เมื่อเทียบจากปีก่อน
รวมทั้ง 2) ตั้งเป้าปริมาณการขายเติบโตเฉลี่ยมากกว่า 15% ต่อปี, 3) แนวโน้มราคายางทรงตัวในระดับสูงจากการฟื้นตัวของเศรษฐกิจ และยอดขายรถยนต์, 4) Gross Margin ดีขึ้นจากราคายางที่ทรงตัวระดับสูง และ 5) โอกาสเพิ่มรายได้จากการรุกตลาดใหม่เช่นประเทศอินเดียเพื่อลดการพึ่งพารายได้จากลูกค้าจีน
นอกจากนี้ปรับประมาณการกำไรสุทธิปี 2564  ขึ้น 24% เป็น 1,433 ล้านบาท (เพิ่มขึ้น 67% เมื่อเทียบจากปีก่อน) และปรับปี 2565 ขึ้น 13% เป็น 1,715 ล้านบาท (เพิ่มขึ้น 20% เมื่อเทียบจากปีก่อน) จาก 1) GPM ที่ดีขึ้นจากราคายางมีแนวโน้มทรงตัวในระดับสูง 2) ปริมาณการขายที่เพิ่มขึ้นจากการขยายกำลังการผลิตตั้งแต่ช่วงไตรมาส 3/63 เป็น 460,000 ตัน/ปี โดยสิ้นปี 2021 บริษัทฯมีแผนที่จะเพิ่มกำลังการผลิตอีก 50,000 ตัน/ปี ราคาหุ้น outperform SET +21% ใน 3 เดือนที่ผ่านมา เป็นไปตามที่เราคาดไว้ สาเหตุมาจากกำไรไตรมาส 4/63 ที่ออกมาดี
โดยยังคงคำแนะนำ ซื้อ จากแนวโน้มกำไรที่ยังคงปรับตัวสูงขึ้นทำ New High ทุกปี ในช่วง 2-3 ปีข้างหน้า และราคาปัจจุบันคิดเป็น Forward PER ที่ 5.7 เท่า ในปี 2564 ซึ่งต่ำกว่า PER เฉลี่ย 3 ปีในอดีตที่ 6.7 เท่า รวมถึงบริษัทมี Dividend Yield ถึง 7% ที่ราคาปัจจุบัน